Diari Oficial de la Generalitat Valenciana


Sumari del DOGV 7943, del 23-12-2016 (2016/10635)

RESOLUCIÓ de 20 de desembre de 2016, del president de CulturArts Generalitat, per a la concessió d'ajudes per a la creació de guions de llargmetratges cinematogràfics, per a l'any 2016.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   7943

Data del DOGV
:   23-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/10410


Data del document
:   20-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 20 de desembre de 2016, del president de CulturArts Generalitat, per a la concessió d'ajudes per a la creació de guions de llargmetratges cinematogràfics, per a l'any 2016. [2016/10993]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 4 d'agost de 2016, del president de CulturArts Generalitat (DOCV 7847, 09.08.16), en atenció als següents  
  
  
Antecedents de fet  
Primer. Per mitjà de l'esmentada resolució de 4 d'agost de 2016, es va convocar la concessió d'ajudes per a la creació de guions de llargmetratges cinematogràfics, per a l'any 2016, d'acord amb allò que s'ha previst a l'Ordre 33/2016,de 18 de juliol, de la Conselleria d'Educació, Investigació, Cultura i Esport (DOCV 7832, 20.07.2016) per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat.  
Segon. De conformitat amb el que estableix l'apartat primer del resolc tercer de la convocatòria, el termini de presentació de sol·licituds era de 35 dies naturals, a comptar del següent al de la publicació de la convocatòria en el Diari Oficial de la Comunitat Valenciana, per la qual cosa va finalitzar el 13 de setembre de 2016, havent-se presentat cent trenta-cinc (135) sol·licituds per part de les diferents persones interessades.  
Tercer. Per acord del president de CulturArts Generalitat, de 18 d'octubre de 2016, va ser nomenada la comissió tècnica de valoració de les sol·licituds prevista en el resolc quart de l'esmentada resolució de 4 d'agost de 2016.  
Quart. Constituïda a este efecte i reunida en sessió el 2 de desembre de 2016, va procedir a valorar les sol·licituds d'acord amb els criteris establits en el resolc quint de la resolució de 4 d'agost de 2016, emetent el corresponent informe i proposta.  
  
Fonaments de dret  
Primer. Les disposicions de caràcter bàsic contingudes en la Llei 38/2003, de 17 de novembre, General de Subvencions (BOE 276, 18.11.2003).  
Segon. La Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions (DOCV 7464, 12.02.2015) i especialment allò que s'ha disposat en el seu títol X.  
Tercer. L'Ordre 33/2016, de 18 de juliol, de la Conselleria d'Educació, Investigació, Cultura i Esport (DOCV 7832, 20.07.2016) per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (d'ara en avant Ordre Bases Reguladores).  
Quart. L'esmentada Resolució de 4 d'agost de 2016, del president de CulturArts Generalitat, per la qual es convoca la concessió d'ajudes per a la creació de guions de llargmetratges cinematogràfics, per a l'any 2016 (DOCV 7847, 09.08.16).  
Quint. El Decret 141/2014, de 5 de setembre, del Consell, publicat en el DOCV núm.7355 de 08.09.14, pel qual es modifica el Reglament d'Organització i Funcionament de CulturArts Generalitat, aprovat pel Decret 5/2013, de 4 de gener, que contempla en l'article 2, punt 2, lletra l), entre les funcions d'esta entitat pública, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat.  
En relació a això, el seu article 4, punt 2, lletra j), disposa que correspon a la Presidència: «Convocar i resoldre la concessió d'incentius, ajudes i subvencions i aprovar les bases corresponents».  
Per tot això, en virtut dels antecedents de fet i fonaments de dret citats i la resta de normativa d'aplicació, vista l'acta i la proposta evacuada per la comissió tècnica així com la proposta de resolució elevada pel director general de CulturArts Generalitat, atenent al que preveu l'article 7 de l'Ordre Bases Reguladores i en l'exercici de les competències per a la concessió de les ajudes que tinc atribuïdes d'acord amb els preceptes esmentats del Reglament d'Organització i Funcionament de CulturArts Generalitat, resolc:  
  
Primer  
Concedir les ajudes a les persones beneficiaries que es relacionen en l'annex I, de la present resolució, d'acord amb la puntuació obtinguda segons la baremació de la comissió tècnica de valoració, amb càrrec al crèdit previst en la secció 09, entitat 00571, línia de subvenció S6424000 «Ajuda escriptura de guions cinematogràfics», inclosa en el capítol IV del pressupost de CulturArts Generalitat, per import global màxim de 128.000 ?.  
A este efecte s'ha pres en consideració el que preveu el punt 2 del resolc segon de la resolució de 4 d'agost de 2016: «Es concedirà un màxim de setze ajudes, de 8.000 - cada una, de les quals, almenys quatre, seran per a guions de llargmetratges documentals, sempre que obtinguen el mínim de puntuació establit en l'article 3, punt 9.3.1.2 de l'Ordre Bases Reguladores».  
  
Segon  
Nomenar como a suplents a les persones relacionades en l'annex II per ordre de puntuació, en els que recaurà l'ajuda en cas de possibles renúncies, d'acord amb el que preveu l'article 7, punt 2 de l'Ordre Bases Reguladores i els projectes dels quals no han sigut estimats per sobrepassar-se el nombre màxim d'ajudes fixat en la convocatòria, amb indicació de la puntuació atorgada a cadascú d'ells en funció dels criteris de valoració aplicats.  
  
Tercer  
Denegar l'ajuda a les sol·licituds presentades, relacionades en l'annex III, basant-se en el que preveu el punt 3 del resolc quint de la resolució de 4 d'agost: «La proposta que eleve la Comissió Tècnica Avaluadora no podrà incloure cap sol·licitud que no haja aconseguit una puntuació mínima en conjunt de 25 punts, ordenant-les en funció de la puntuació obtinguda».  
En conseqüència queden exclosos els projectes que no han aconseguit 25 punts.  
  
Quart  
Excloure als projectes següents:  
a) Per haver sigut presentats fora de termini de presentació de sol·licituds, abans citat, establit en la resolució de la convocatòria:  
- Exp.: G-106/19 € ?Amor redux- de María Antón Cabot i Marina Clotilde Maeso Moratilla, que va ser presentada en Correus el 14 de setembre de 2016.  
- Exp.: G-119/19 € ?Putes i cómiques- de Patricia Pardo Pescador, presentada en el Registre de l'Ajuntament de València el 15 de setembre de 2016.  
b) Per entendre els membres experts de la comissió que no corresponen a guions propis de llargmetratges, sinó de sèries de televisió o multiplataforma, la qual cosa no és objecte de la convocatòria de la resolució de 4 d'agost de 2016 que solament es per a guions de llargmetratges:  
- Exp.: G-76/16 € ?Nanos- de Luis Vicente Domenech Prades.  
- Exp.: G-75/16 € ?Futbol passió- d'Antonio Vicente Galindo Ausina.  
- Exp.: G-77/16 € ?Preparant el futur- d'Aurelio Fernández Muñoz.  
c) Per no presentar al costat de la sol·licitud no va ser presentada tota la documentació preceptiva, no havent atès el requeriment realitzat, amb advertiment d'arxiu, perquè en el termini concedit a aquest efecte completara l'expedient, i en aplicació del previst en els articles 42 i 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú:  
- Exp.: G-94/16 € ?Second lives, second chances (Lost train)?.  
  
Cinqué  
No figuren en el procediment i no s'han tingut en compte altres fets, ni altres al·legacions i proves que les adduïdes per les persones interessades, per la qual cosa la present resolució té caràcter de definitiva, d'acord amb el que disposa el punt 7 de l'article 6 de l'Ordre Bases Reguladores.  
Sisé  
Les ajudes concedides per mitjà d'esta resolució estan acollides al règim de minimis establit en el Reglament U.E. número 1407/2013, de la Comissió, de 18 de desembre de 2013 (DOUE L352, de 24.12.2013) relatiu a l'aplicació dels articles 107 i 108 del Tractat UE a les ajudes de minimis.  
  
Seté  
Les persones beneficiaries hauran de complir les obligacions i normes de justificació previstes en els resolcs setè i huitè de la Resolució de 4 d'agost de 2016, del president de CulturArts Generalitat, per la qual es convoca la concessió d'ajudes per a la creació de guions de llargmetratges cinematogràfics, per a l'any 2016.  
El termini màxim per a la presentació dels documents justificatius de les ajudes serà el 31 de desembre de 2016.  
  
De conformitat amb el que estableixen els articles 112, 123 i 124 de la Llei de procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del president de CulturArts Generalitat, en qualitat d'òrgan competent per a concedir les ajudes en el termini d'un mes a comptar de l'endemà de la seua publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant dels jutjats contenciosos administratius de València en el termini de dos mesos a comptar de l'endemà de la seua publicació en el Diari Oficial de la Generalitat Valenciana.  
  
València, 20 de desembre de 2016. El president de CulturArts Generalitat: Vicent Marzà Ibáñez.